burgasdotpro/wikipedia huggingface dataset:
Characteristica universalis

Characteristica universalis (lat.) je krok v mathesis universalis: všeobecná charakteristikia, všeobecný jazyk. Systém symbolov, symbolický jazyk, v ktorom možno podľa Leibniza vyjadriť filozofické pojmy.
Characteristica universalis priraďuje každej myšlienke znak a vytvára tak všeobecnú nomenklatúru.
Na characteristicu universalis nadväzuje ako ďalší krok calculus ratiotinator.
Hnus

Hnus je krajne nepríjemný pocit, vyvolaný niečím ošklivým, protivným, odporným; ošklivosť, odpor najvyššieho stupňa.
Podľa Carla Gustava Junga, hnus je psychická trauma.
Charakter (výrazné vlastnosti)

Charakter je súhrn stálych psychických vlastností človeka, ktoré závisia od jeho genetických osobitostí a realizujú sa v spojení a pod vplyvom životných podmienok. Keď poznáme charakter človeka, môžeme predvídať, ako si bude počínať v tých či oných okolnostiach, a teda aj predpokladať jeho konanie. Charakter sa prejavuje vo vzťahu človeka k sebe a k iným ľuďom, k všetkým živým tvorom, k práci, ktorú človek vykonáva, k veciam a dalo by sa povedať, že miera charakteru je mierou úcty k okoliu a entitám v ňom.
Najúplnejšie sa prejavuje v spoločensko-praktickej činnosti.
Charakter podľa Ricœura.
Podľa Ricœura je charakter súhrn určujúcich znakov, ktoré umožňujú znovuidentifikovať ľudskú bytosť ako totožnú. Charakter je celok trvalých sklonov, podľa ktorých rozpoznávame osobnosti; k týmto trvalým sklonom, ktoré plynú z nadobudnutých zvyklostí, by sme mali pripojiť súhrn identifikácií, ktoré boli taktiež nadobudnuté, s hodnotami, normami, ideálmi, modelmi, hrdinami atď., v ktorých sa osobnosť (alebo pospolitosť) sama rozpoznáva.
Hnutie

Hnutie môže byť:
Charakteristika

Charakteristika môže byť:
Clunyjské hnutie

Clunyjské hnutie alebo clunyjská reforma je katolícke reformné hnutie v 10.–12. storočí za upevnenie autority cirkvi v duchovnom a kultúrnom živote a pápežskej moci, ktorého iniciátorom bol benediktínsky kláštor v Cluny pod vedením opáta Odona. Reforma silne ovplyvnila nielen kláštorný život, ale aj formovanie sa feudálneho duchovného a kultúrneho života vo Francúzsku, Anglicku a Španielsku.
V oblasti vyučovania a vedy bol pre Cluny charakteristický cirkevný doktrínový konzervativizmus a prísne dodržiavaná ortodoxia názorov. Cluny vo Francúzsku uskutočnilo široký a dôsledný obrat smerom k dielam cirkevných otcov, od starovekých autorov prebralo nanajvýš formu literárneho výrazu napríklad v cirkevných hymnách. Bolo to prehĺbenie stanoviska školy v Auxerre a súčasne, hoci snáď ešte nie dosť jasne formulovaná reakcia na racionalizmus Alcuinovej školy a najmä na Eriugenu.
Charakteristikum

Charakteristikum je v slovenčine veľmi zriedkavý výraz pre podstatnú, význačnú, základnú črtu. Porovnaj charakteristika.
Ekologické hnutie

Ekologické hnutie je vedľa feminizmu a mierového hnutia jedno z troch najvýznamnejších hnutí súčasného Západu.
Charakterológia

Charakterológia je psychologická náuka, ktorá vznikla v období medzi prvou svetovou vojnou a druhou svetovou vojnou a odvodzovala poznanie psychiky z predpokladu charakteru (typu).
Expresívne hnutie

Expresívne hnutie je jeden z hlavných druhov spoločenského hnutia, ktoré zahrňuje niekedy veľmi široké okruhy a pospolitosti ľudí hľadajúcich uspokojenie potreby vyjadriť svoju osobnosť, uspokojiť svoje estetické, náboženské alebo intelektuálne potreby, uspokojiť určité popudy vo forme ovplyvnenej nejakou vynikajúcou individualitou, napr. hnutie mládeže.
Kultúrne hnutie

Kultúrne hnutie je viac alebo menej organizovaná aktivita predstaviteľov kultúry v jednej alebo viacerých národných oblastiach, aktivita, ktorej cieľom je propagácia kultúrneho programu. Kultúrne hnutie má isté spoločné programové východiská, formulované v rôznych teoretických úvahách (napr. v listoch, vyznaniach, kritikách, esejách, diskusiách, manifestoch), v postojoch k spoločenským a kultúrnym udalostiam, v rôznych tvorivých aktivitách (umeleckých, vedeckých, náboženských, filozofických). Jednotlivé kultúrne hnutia nadväzujú na iné kultúrne hnutia, niektoré zasa odmietajú, a obvykle so sebou nesú aj zárodky myšlienok, ktoré ich neskôr kompromitujú alebo vedú k ich odmietnutiu.
Kategória kultúrneho hnutia je užšou kategóriou než kategória kultúrneho prúdu, kultúrnej etapy alebo kultúrnej epochy. Príkladom kultúrneho hnutia je napr. moderna, avantgarda a i.
Charizma (sociológia)

Charizma (gr.) je súbor vlastností uznávaných okolím, na základe ktorých sa človek s takýmito vlastnosťami môže stať vodcom ovplyvňujúcim svojím konaním široké vrstvy bez toho, aby ho formálne ustanovili ich predstaviteľom (napr. M. K.Gándhí).
Vlastnosti charizmatických osobností.
Charizmu osobnosti vnímajú ľudia ako vyžarovanie, ktoré vychádza zvnútra, extrémny šarm a schopnosť očariť, mimoriadnu príťažlivosť, obrovskú schopnosť medziľudskej komunikácie a presvedčivosti. 
Podľa profesora Richarda Wisemana má charizmatická osobnosť tieto vlastnosti:
Napriek tomu, že charizmatickí jedinci dokážu v druhých vyvolať obrovské emócie, sami väčšinou vyžarujú neobyčajný pokoj, dôveryhodnosť, asertivitu, dominantnosť, sú voči iným pozorní a vnímaví. Takmer vždy vynikajú v komunikačných schopnostiach..
Možnosti zvýšenia charizmy.
Slovo charizma pochádza z gréckeho slova (kharisma) a v preklade znamená "udelenie milosti". 
Nemecký sociológ, Max Weber, považuje charizmu za jednu z troch autorít (patrí sem tradičná, právna a charizmatická autorita). Podľa neho je charizma definovaná nasledovne:
"Určitá kvalita ľudskej osobnosti, na základe ktorej sa odlišuje od ostatných ľudí a jedinec je považovaný za obdareného nadpozemskými silami alebo schopnosťami, ktoré sa odlišujú od zvyšku ľudstva. Na základe toho je človek obdarovaný týmito vlastnosťami považovaný za vodcu."
I keď charizmu dotyčnému pripisuje jeho okolie, dnes prevláda názor, že charizma je schopnosť, ktorá sa dá naučiť a vycvičiť netreba si protirečiť.
Zneužitie vplyvu charizmy.
O zvýšenie vplyvu na okolie prostredníctvom charizmy sa usilujú mnohokrát politici, kazatelia, umelci, tvorcovia programov v masovokomunikačných médiách, tréneri a všetci tí, čo sa zaujímajú o schopnosť viesť ľudí. Osobnú charizmu je možné využiť na dosahovanie najrôznejších cieľov. Je však namieste opatrnosť: Zo života i z histórie sú známe aj mnohé prípady zneužitia charizmy s katastrofálnymi následkami zo strany vodcov (napr. Adolf Hitler).
Literárne hnutie

Literárne hnutie je umelecké hnutie spočívajúce v organizovanej aktivite literárnych umelcov, kritikov a teoretikov, ktorej cieľom je propagácia literárneho programu.
Pierre Charron

Pierre Charron (* 1541, Paríž – † 16. november 1603, Paríž) bol francúzsky filozof a teológ.
Bol Montaignovým priateľom, ktorého skepticizmus ho ovplyvnil.
Mierové hnutie

Mierové hnutie je medzinárodné hnutie, ktorého cieľom je zachovanie mieru. Začalo sa rozvíjať od 1. svetovej vojny. V rokoch 1920-1946 pôsobila medzinárodná organizácia Spoločnosť národov so sídlom v Ženeve. Po 2. svetovej vojne sa nástupkyňou Spoločnosti národov stala v roku 1945 Organizácia Spojených národov. V roku 1950 bola založená Svetová rada mieru. V rokoch 1972-1975 na Helsinskej konferencii vznikla KBSE.
Chartres

Chartres je mesto v strednom Francúzsku v departemente Eure-et-Loir v regióne Centre-Val de Loire. Leží pri rieke Eure asi juhozápadne od Paríža. V meste žije približne 40 000 obyvateľov.
Poloha.
Mesto leží v srdci kraja „Beauce“, bohatého poľnohospodárskeho regiónu, ktorý sa nazýva často ako kôš na zrno Francúzska. Je to mesto slávne svojou katedrálou, ktoré sochár Rodin nazval akropolou Francúzska. V Chartres sa konajú početné cirkevné púte. Mesto obsahuje historické centrum so stredovekými uličkami. Obec má rozlohu . Najvyšší bod je položený a najnižší bod
Hnutie mládeže

Hnutie mládeže je druh expresívneho hnutia hľadajúceho priblíženie k prírode, propagujúce zvláštne formy priateľstva, spojené väčšinou s neurčitými názormi mystického
charakteru, napr. hnutie hippies.
Chartreuse (pohorie)

Chartreuse je horský masív vo Francúzskych Alpách západne od Grenoblu; Stojí v ňom kláštor kartuziánov (po fr. je kartuzián „chartreux“) založený 1084 (pozri Grande Chartreuse).
Národnooslobodzovacie hnutie

Národnooslobodzovacie hnutie je spoločenské hnutie za národné oslobodenie.
Chasidizmus

Chasidizmus (hebr. חסידות - "chasidut" - zbožnosť) je židovské nábožensko-mystické hnutie, ktoré vzniklo v 18. storočí v Poľsku, Litve a Ukrajine, rozšírilo sa v Rusku a iných krajinách. Chasidizmus sprístupnil Západu vo svojich mnohých dielach Martin Buber. Ďalšie informácie o chasídizme nájdete v knihe Jaroslava Franeka : Judaizmus a prof. Christophera Partridgea Viery a vyznania : Nový sprievodca náboženstvami sveta.
Panarabské hnutie

Panarabské hnutie je politické hnutie usilujúce sa o nadnárodné zjednotenie arabskych štátov.
Arabská liga založená 1945, Spoločný arabský trh 1964 - 1965). Ma významný
podiel na formulovaní jednotnej politiky štátov OPEC (od roku 1973).
Chata

Chata môže byť:
Politické hnutie

Politické hnutie môže byť:
Robotnícke hnutie

Robotnícke hnutie je druh spoločenského hnutia; politické hnutie robotníckej triedy, vytvárajúce sa po vzniku kapitalizmu, ktoré zastupuje v triednom boji s buržoáziou politické, hospodárske a sociálne záujmy robotníckej triedy.
Základ robotníckho hnutia sú odbory. Samotné hnutie je širšie a odzrkadľujú sa v ňom boje medzi prácou a kapitálom, ideológia a politická činnosť. Robotnícke hnutia bývajú orientované rôzne: prevažujú rôzne varianty socializmu, vyskytuje sa aj anarchizmus a reformizmus.
Spoločenské hnutie

Spoločenské hnutie je pospolité snaženie ľudí o realizáciu spoločného cieľa. V určitom zmysle je každá účelová skupina výrazom určitého spoločenského hnutia, alebo niektoré hnutia berú na seba formu účelových skupín. Hoci spoločenské hnutia samé osebe nie sú základným faktorom spoločenského rozvoja, v niektorých obdobiach môžu byť závažnou silou meniacou spoločnosť.
Cheirológia (posunková reč)

Cheirológia alebo chirológia alebo cheirofázia je dorozumievanie sa hluchonemých pohybmi rúk a prstov, tzv. francúzsky spôsob posunkovej reči.
Umelecké hnutie

Umelecké hnutie je viac menej organizovaná aktivita umelcov a teoretikov v jednej alebo niekoľkých národných oblastiach. Aktivita, ktorej cieľom je propagácia umeleckého programu. 
Pre umelecké hnutie sú charakteristické určité spoločné programové vychodiská, formulované v rôznych teoretických úvahách (napr. v listoch, vyznaniach, kritikách, esejach, diskusiách alebo manifestoch), v postojoch k spoločenským a kultúrnym udalostiam a v umeleckej tvorbe. Jednotlivé hnutia nadväzujú na iné hnutia, niektoré zasa odmietajú, a obyčajne v sebe nesú aj zárodky myšlienok, ktoré ich neskôr kompromitujú alebo vedú k ich popretiu.
Cheiroskopia

Cheiroskopia je náuka o obrazcoch papilárnych línií na dlani človeka. Ďalej pozri daktyloskopia.
Hod (kabala)

Hod (hebr. הוד) je podľa kabaly ôsma z desiatich sfirot, sláva, majestát.
Hodnosť

Hodnosť môže byť:
Molekulárna chémia

Chémia molekulárna je chémia molekúl. Jej predstaviteľom je napríklad Peter Atkins.
Hodnota (filozofia)

Hodnota je významový útvar/proces, ktorého špecifikum spočíva v uvedomení/uvedomovaní si spôsobilosti dajakej entity uspokojiť/uspokojovať potrebu, a to či už bezprostredne, alebo svojimi dôsledkami. Inokedy sa ako "hodnota" označuje sama entita vyznačujúca sa spôsobilosťou uspokojovať potrebu alebo túžbu.
Hodnotu vyjadruje a zabezpečuje norma.
Termín "hodnota" (Wert) zaviedol do filozofie Rudolf Hermann Lotze.
Výskumom hodnôt sa zaoberá o. i. axiológia, etika, estetika, psychológia, filozofia hodnôt, antropológia, kulturológia, ekonómia atď.
Zisťovanie hodnoty je hodnotenie.
Názory na hodnotu.
Černík, V..
Podľa Václava Černíka je hodnota vlastnosť vzťahu skutočnosti k našim potrebám a záujmom; skutočnosť z hľadiska toho, či môže uspokojovať a ako uspokojuje naše potreby.
Čuang-c’.
Čuang-c’ tvrdí, že hodnoty vecí sú rovnaké, pretože sú všetky založené v tau a nedajú sa teda porovnávať.
Hrabák, J..
Josef Hrabák hovorí, že hodnota je vlastnosť spoločenských alebo prírodných javov, v ktorých sa prejavuje ich určitý (pozitívny alebo negatívny) význam pre človeka a spoločnosť. Hodnota javu vyplýva z toho, že je nositeľom určitých sociálnych vzťahov; súvisí s ľudskými záujmami a plní úlohu orientačných bodov, ktorými sa riadi každodenná praktická činnosť. Hodnoty sú časovo premenlivé.
Münsterberg.
Podľa Huga Münsterberga je hodnota prvkom tretej, všeobecnou vôľou konštituovanej sféry bytia, odlišnej od prírodného a duchovného bytia.
Rickert.
Podľa Rickerta sú hodnoty odvodenie zo štruktúr transcendentálneho vedomia, t. j. podľa neho jestvuje iba jeden, aj keď výlučne formálny hodnotový systém. 
Weber.
Podľa Webera niet (na rozdiel od napr. Rickerta) absolútne platných transcendentálnych hodnôt. Všetky hodnoty sú historické a sú výsledkom osobných rozhodnutí. Weber zastáva tézu zásadnej plurality systémov hodnôt, ba je presvedčený o večnom a nezmieriteľnom zápase bohov, o nezlučiteľnosti rozličných svetonázorov, rozličných systémov hodnôt.
Chemikália

Chemikália (gr.) môže byť:
Chesed

Chesed alebo Gdula je podľa kabaly štvrtá z desiatich sfirot, láska alebo milosť.
Chetitológia

Chetitológia je veda o jazyku, dejinách a kultúre starovekých Chetitov. Chetitológiu
založil Bedřich Hrozný.
Chinoizéria

Chinoizéria (fr.) [vyslov: šinuazéria] bola rokoková móda 18. storočia podnietená importom východoázijského, najmä čínskeho umenia.
Uplanila sa hlavne v umeleckom remesle a drobnej, najmä záhradnej architektúre, kde pretrvala až do 19. storočia.
Estetická hodnota

Estetická hodnota je významový útvar alebo významový proces, na ktorého vzniku alebo dianí participuje estetické osvojovanie si sveta človekom.
Hodnota fyzikálnej veličiny

Hodnota fyzikálnej veličiny je hodnota veličiny "X" definovaná rovnicou "X = {X} [X]", kde "{X}" je číselná hodnota a "[X]" je jednotka danej veličiny.
Chiromantia

Chiromantia (iné názvy: cheiromantia, cheirofázia, chirológia, cheirológia) je umenie čítať z otvorenej dlane (podľa línií na dlani) a predpovedať osud človeka.
Morálna hodnota

Morálna hodnota je podľa sofistov ľudského pôvodu. Morálne hodnoty sú výtvorom ľudí, ľudia ich vytvorili na základe vzájomných dohôd.
Chirurgia

Chirurgia je základný medicínsky odbor, ktorý sa zaoberá diagnostikou a liečbou ochorení a úrazov, ktoré sú liečiteľné chirurgickými metódami. Pod pojmom chirurgia sa rozumie zdravotná starostlivosť v odbore všeobecná chirurgia a zdravotná starostlivosť v odbore gastroenterologická chirurgia.
Slovo chirurgia pochádza zo starogréckeho cheirourgia, kombinácia slov cheir – ruka a ergein (pracovať) – doslova teda „ručná práca“. Chirurgia zahŕňa širokú kategóriu tzv. invazívnej liečby. Ide o operačné – manuálne alebo inštrumentálne ošetrenie, často v prípadoch ak je potrebné odstránenie chorého tkaniva alebo si takýto zásah vyžaduje liečenie zlomenín či iných zranení.
Zo všeobecnej chirurgie sa špecializáciou vyčlenili odbory:
Proces vznikania užších špecializácií nie je ukončený a je ovplyvňovaný novými vedeckými a technickými poznatkami
(transplantačná chirurgia, miniinvazívna chirurgia, proktochirurgia atď.).
Nie je možné stanoviť nakoľko je účelná atomizácia odboru a naopak integrácia poznatkov v chirurgii do odboru všeobecná chirurgia. Chirurgia zostáva stále disciplínou, kde vedomosti a zručnosti chirurga sa kombinujú v prospech pacientov.
Mravná hodnota

Mravná hodnota je proces, ktorého špecifikum spočíva v uvedomení si spôsobilosti nejakej entity uspokojiť mravnú potrebu, a to či už bezprostredne, alebo svojimi dôsledkami.
Chiva (mesto)

Chiva alebo Chíva (po uzbecky: Xiva [vyslov: Chiva], historický názov aj "Chórezm" a varianty) je oázové mesto v Uzbekistane v administratívnej oblasti Chórezm; stredisko Turanskej nížiny. Má 55 568 tisíc obyvateľov. Leží pri starej Hodvábnej ceste; početné historické stavby. V minulosti hlavné mesto Chivského chanátu v Chórezme.
Chlad

Chlad je mierna zima, chladno, opak: teplo.
Potenciálna hodnota

Potenciálna hodnota je podľa Václava Černíka to, čo sa môže stať predmetom potrieb, záujmov a činnosti historicky konkrétneho subjektu.
Maximilián Chladný-Hanoš

Maximilián Chladný-Hanoš (* 17. február 1912, Staré Hory – † - ?) bol slovenský novotomistický filozof a spirituálny teológ, politológ, prekladateľ a publicista. 
Život.
Po ukončení štúdia na gymnáziu v Banskej Bystrici, vyštudoval katolícku teológiu v Banskej Bystrici a neskôr v Ríme. Po vysviacke roku 1936 bol kaplanom v Nesluši a štipendistom na postgraduálnom štúdiu v Ríme, ktoré ukončil roku 1938 doktorátom teológie. Prednášal kresťanskú filozofiu na teologickej fakulte v Banskej Bystrici a v rokoch 1943 – 1944, po Štefanovi Polakovičovi, na Vysokej škole bohosloveckej v Nitre, kde patril k najnadanejším osobnostiam v intelektuálnom okruhu arcibiskupa Karola Kmeťku. Vyučoval tu aj morálku a pastorálnu teológiu (1942/1943). Od roku 1941 tiež intenzívne spolupracoval s dominikánskou edíciou Veritas zriadenou pri dominikánskej revue Smer v Trenčíne. Bol tiež aktívnym členom Filozofického odboru Matice slovenskej. V roku 1949 musel emigrovať hlavne pre svoju nekompromisnú obranu slovenskej štátnosti, ako aj pre ostrú kritiku komunizmu nastupujúceho na slovenskú scénu, ktorú vyjadril najmä vo svojom diele "Hmota sa búri" (1948) (dielo vyšlo tlačou v Buenos Aires 1953). Emigroval do Nemecka, kde účinkoval ako duchovný medzi slovenskými emigrantmi v v Ludwigsburgu. Oženil sa (dostal dišpenz od Svätej stolice). V Paríži získal licenciát z filozofie a pracoval ako vedecký dokumentátor v Ústave pre východné a medzinárodné štúdie v Kolíne nad Rýnom. Bol činný v slovenských emigrantských organizáciách. Bol zahranično-politickým referentom nemeckej pobočky Slovenskej národnej rady v zahraničí a podpredsedom Slovenského európskeho hnutia. Od roku 1964 bol redaktorom Slowakische Rundschau, orgánu Slovenskej kresťanskosociálnej strany. Filozofickými, spirituálno-teologickými, asketickými a politickými úvahami prispieval najmä do týchto periodík: Nástup, Svoradov, Kultúra, Filozofický sborník (pred emigráciou); Slobodné Slovensko, Slovák v Amerike, Černákov Odkaz, Uj Élet (po emigrácii).
Pravdivostná hodnota

Pravdivostná hodnota je v logike zovšeobecnenie a spresnenie pojmov pravdy (pravdivého), nepravdy (nepravdivého). Symbolicky sa značí najčastejšie číslicami alebo písmenami. Pravdivostná hodnota je entita, ktorú možno priraďovať iba výrokom alebo výrokovým formám.
Spoločenská hodnota

Spoločenská hodnota je hodnota prisudzovaná procesom alebo javom spoločnosťou, napríklad spravodlivosť, sloboda, rovnosť, slušnosť, istota atď.
Chlaina

Chlaina (gr.) bol grécky antický vrchný mužský odev zdobený purpurom alebo výšivkou.
Hodnota statku

Hodnota statku (iné názvy: trochu nepresne ale často hodnota tovaru; hodnota; ekonomická hodnota (statku); hospodárska hodnota (statku)) je v národohospodárskej teórii pojem rôzne definovaný najmä v závislosti od ekonomickej školy. Najčastejšie sa chápe ako výmenná hodnota, úžitková hodnota (užitočnosť, úžitok), trhová cena či podľa Marxa ako „množstvo abstraktnej práce spoločensky nutnej na výrobu tovaru“.
Existuje od 50. rokov 19. storočia, predtým sa v rovnakom význame používal (podľa ruského vzoru) pojem "cennosť (statku)".
Klasická teória.
Klasická teória (A. Smith, D. Ricardo, J. St. Mill a iní) chápe hodnotu primárne ako výmennú hodnotu. Okrem toho uznáva síce ešte hodnotu chápanú ako úžitková hodnota, ale to len pre statky, ktoré sú síce užitočné, ale ich nadobudnutie si nevyžaduje žiadnu obeť, teda žiadne náklady (napr. vzduch). 
Spomínaná výmenná hodnota sa podľa tejto teórie určuje:
Teória marxistov.
Odnožou klasickej teórie je teória marxistov. Podľa filozofie marxizmu je hodnota tovaru spoločenskovýrobný vzťah vyjadrený prostredníctvom abstraktnej práce zhmotnenej v tovare; forma, ktorú na seba berie práca v tovarovom hospodárstve. Hodnota tovaru nie je prirodzenou vlastnosťou tovaru, ale výrazom určitých výrobných, spoločenských vzťahov medzi výrobcami tovaru. 
Neoklasická teória.
Podľa neoklasickej teórie hodnota statku závisí od jeho úžitku (=užitočnosť, utility), najmä tzv. marginálneho úžitku, pre spotrebiteľa pri zohľadnení obmedzenia daného spotrebiteľovým rozpočtom. Hodnota sa teda (zjednodušene povedané) chápe ako úžitková hodnota.
Chlapec

Chlapec alebo zriedkavo puer (z lat.) je:
Velimir Chlebnikov

Velimir Chlebnikov, ; tiež Velemir Chlebnikov, ; vlastným menom Viktor Vladimirovič Chlebnikov, (* 28. október 1885, Malije Derbety, Rusko – † 28. jún 1922, Krestci) bol ruský symbolistický básnik a dramatik, predstaviteľ ruského futurizmu. Zomrel pri návrate z ciest po Kaukaze na otravu krvi. Je tvorca pojmu "zaum".
Chlodovik

Chlodovik (po fr. "Clovis", po nemecky "Chlodwig") je meno viacerých franských panovníkov:
Chlorácia

Chlorácia alebo chlórovanie môže byť:
Chlp

Chlp môže byť:
Súhrn chlpov (v biologickom zmysle) sa nazýva ochlpenie.
Chochma

Chochma je podľa kabaly druhá z desiatich sefirot, múdrosť.
Úžitková hodnota

Úžitková hodnota je súhrn úžitkových vlastností veci, ktoré jej dávajú schopnosť uspokojovať ľudské potreby bezprostredne ako predmet osobnej spotreby alebo ako výrobný prostriedok na výrobu iných materiálnych statkov; úžitkové hodnoty sa ako výsledky konkrétnej ľudskej práce realizujú len v spotrebe; predstavujú vecný obsah národného hospodárstva.
Chôdza

Chôdza (z hľadiska dopravy sa nazýva aj pešia doprava) je druh lokomócie. Ide o sústavný sled pádov, ktorým jedinec zabraňuje striedavým vysúvaním pravej a ľavej dolnej končatiny. Pohyb nôh je primárne zabezpečený ohýbaním kĺbov medzi panvou a stehennými kosťami, zatiaľčo kolená zostávajú takmer nepokrčené.
Základná hodnota

Základná hodnota je hodnota, od ktorej sú odvodené všetky ostatné hodnoty.
Cholerik

Cholerik (z ) má vlastnosti jedného zo štyroch základných typov temperamentu – labilný extrovert. Je to človek pracovitý, poriadkumilovný, ctižiadostivý, vrtkavý, impulzívny, spoľahlivý, súťaživý a stály vo svojich názoroch a životných hodnotách.
Opis cholerika.
Cholerik je človek prísne zásadový, má rád poriadok a aktivitu. Býva optimistický a spoločenský, aj keď niekedy dokáže vyzerať ako introvert. Doťahuje veci do konca, má silnú vôľu, sebaistotu a cieľavedomosť. Cholerik vyniká v krízových situáciách, hľadá riešenia a usiluje o ignorovanie paniky, prípadne jej likvidáciu medzi ľuďmi. Cholerici bývajú realistickí a držia sa pri zemi, zároveň radi podstupujú riziká, ktorých výsledok za to stojí. Risky vždy kalkulujú. Niekedy skúšajú veci strmhlavo bez úvah. Zvyknú kráčať sebaisto a dravo, rozprávajú dynamicky a rýchlo, pred rozprávaním zvyknú rozmýšľať o informácii, ktorú podávajú. Majú radi šport. Sú špičkovými organizátormi a vodcami. Ľahko si zvyknú všímať nadanie iných a skladať tak výborné tímy, vedia pružne komunikovať s nadriadenými. Cholerici sa rýchlo učia a vedia sa prispôsobovať novému prostrediu a časom v ňom aj viesť. Sú priamym riadiacim typom orientovaným na úlohy.
Hodnotenie

Hodnotenie je zisťovanie hodnoty, pripisovanie hodnoty, napr. mravné hodnotenie.
Diskografia Ramones

Diskografia punkovej kapely Ramones.
Cholesterolémia

Cholesterolémia je hladina cholesterolu v krvi.
Závisí od pohlavia a veku. U detí a mladistvých je nižšia, v starobe sa postupne zvyšuje.
Morálne hodnotenie

Morálne hodnotenie je schválenie alebo odsúdenie javu spoločenskej skutočnosti a konania ľudí
podľa toho, aký majú morálny význam. Je to posudzovanie, či vykonané činy zodpovedajú alebo nezodpovedajú požiadavkám morálky; uskutočňuje sa na základe kategórií dobra a zla.
Chomejní

Veľký ajatolláh sajjid Chomejní (= "z Chomejnu"), vlastným menom Rúholláh Mustafaví Músaví Chomejní, perz. (* 24. september 1902, Chomejn – † 3. jún 1989, Teherán) bol iránsky šiítsky náboženský vodca, mardža, ajatolláh) a politik, od roku 1979 najvyššia duchovná a politická autorita v Iráne.
Narodil sa ako syn ajatolláha sajjida Mustafu Músavího. Študoval šiítsku náboženskú teológiu v Kome a v irackom Nadžafev roku 1962 sa stal jedným zo šiestich veľkých ajatolláhov iránskych šiítov. V roku 1963 Chomejní ostro odsúdil svetský režim šáha Pahlavího a jeho tzv. bielu revolúciu. Vystupoval nielen proti skorumpovanosti režimu, ale aj proti šáhovej orientácii na západ, najmä na USA. Po zorganizovaní protišáhovskej demonštrácie ho zatkli a vypovedali z Iránu.
V rokoch 19641965 žil v Turecku, potom 19651978 v Iraku a nakoniec v rokoch 19781979 vo Francúzsku, odkiaľ riadil iránsku islamskú revolúciu, ktorá v roku 1979 vyvrcholila zvrhnutím šáha Pahlavího a jeho útekom z Iránu, následne načo sa ajatolláh Chomejní dostal k moci. Počas jeho režimu sa zhoršili vzťahy Iránu so Západom a tiež so susedným Irakom, s ktorým už krátko po jeho nástupe k moci vypukla krvavá vojna.
V roku 1989 vyhlásil fatvu, ktorá požadovala smrť básnika Salmana Rushdieho za údajné znesvätenie proroka Mohameda v diele "Satanské verše".
Mravné hodnotenie

Mravné hodnotenie je pripisovanie mravnej hodnoty, prisúdenie mravného významu, mravné posudzovanie. Hodnotíme vlastné a cudzie konanie, osoby a sociálne útvary (inštitúcie, zákony atď.).
Alexej Stepanovič Chomiakov

Alexej Stepanovič Chomiakov (; * 13. máj 1804, Moskva, Rusko – † 5. október 1860, Ivanovskoje) bol ruský filozof, jeden zo zakladateľov slavianofilstva.
V myslení sa snažil o syntézu východných cirkevných otcov so západnou filozofiou, hlavne s nemeckou klasickou filozofiou (Herder, Schelling a Hegel) a francúzskymi tradicionalistami (de Maistre, Chateaubriand, pričom jeho cieľom bolo vytvoriť autentický ruský spôsob myslenia, nepoškvrnený západnou prehnanou racionalitou, ktorý jediný môže plne konvenovať s pravoslávnou tradíciou.
Pre celistvé poznávanie sveta je podľa neho potrebné i ne-racionálne poznanie, ktoré označuje ako mystické a vidí ho v kresťanskej viere. V tomto momente je dôležitý aspekt "vôle" – chcená otvorenosť poznaniu skrze vieru, čim vlastne položil vieru ako podstatný gnozeologický základ myslenia a filozofie.
Dejiny sa neriadia materiálnymi danosťami, ale "súhrnom vôlí všetkých ľudí". Základným faktorom vývoja dejín je náboženstvo, ktoré je základom celej kultúry. Každé z náboženstiev ovplyvňuje dejiny iným spôsobom.
Hlásal návrat harmónie do ruských dejín – aplikáciou idey sobornosti prekonať „petrohradské obdobie dejín“, zrušiť reformy Petra Veľkého a vrátiť sa k Moskve.
Jordanec

Jordanec je potok v Zamagurí, v severnej časti okresu Kežmarok. Je to pravostranný prítok Dunajca a má dĺžku 9 km. 
Pramení v Spišskej Magure, v podcelku Veterný vrch, východne od obce Zálesie v nadmorskej výške okolo 820 m n. m. Tečie na sever cez obec Havka, vytvára veľký oblúk smerujúci k západu a ústi do Dunajca západne od obce Červený Kláštor v nadmorskej výške cca 459 m n. m.
Choreografia (kompozícia pohybu)

Choreografia (gr.) je výber a časová aj priestorová organizácia technických a výrazových prostriedkov pre vyjadrenie obsahu tanca. Aj príslušný odbor/náuka. V balete je choreografia aj režisérska práca pri nácviku, kompozícii, stvárnení javiskového baletu.
Hodvábna cesta

Hodvábna cesta bola významná staroveká a stredoveká obchodná cesta cez Strednú Áziu, ktorá spájala Čínu s Rímskou ríšou a Byzantskou ríšou; od 2. storočia pred Kr. sa jej prostredníctvom dostalo do Európy mnoho čínskych technických vynálezov: papier, hodváb, porcelán.
Ako prvý použil názov Hodvábna cesta nemecký zemepisec barón Ferdinand von Richthofen v roku 1877.
Hodvábnictvo

Hodvábnictvo je výroba hodvábu; zložka poľnohospodárskej výroby.
Dejiny.
Prvá zmienka o objave hodvábu (silk) a priadky morušovej ("Bombyx mori " Linnaeus, 1758) pochádza z Číny. Objavenie hodvábnictva sa pripisuje konkubíne cisára Chuang-ti, ktorý žil asi 3000 rokov pred Kristom. 
Tajomstvo výroby hodvábu si čínsky výrobcovia veľmi starostlivo strážili pred svetom viac ako 2000 rokov. Tým sa stala výroba hodvábu najstráženejším tajomstvom na svete. Podľa jednej legendy sa hovorí o mníchovi, ktorý pracoval pre cisára Justiniána I., ktorému sa ako prvému podarilo prepašovať vajíčka priadky morušovej z Číny v dutých bambusových paliciach.
Hodvábne vlákno vytvára priadka morušová (latinsky: "Bombyx mori" – „Hodvábny motýľ“). Dospelý hodvábnik žije asi iba tri dni, počas ktorých znesie okolo 300 vajíčok. Priadka morušová sa živí listami morušovníka. Keď dosiahne asi 30-násobok pôvodnej dĺžky zakuklí sa. Húsenica sa do hodvábneho vlákna, ktoré sama vytvorí, zamotáva a vytvorí kokón (zámotok = kokón). Jeden kokón môže obsahovať 730 až 915 metrov dlhé vlákno.
Vlákno hodvábu tvoria bielkoviny fibroín a sericín, ktoré na vzduchu tuhnú a vytvárajú hodvábne vlákno, ktoré je extrémne pevné a môže sa tkať na hodvábne látky. Hodvábne látky sú z ušľachtilého prírodného materiálu, ktorý má špecifickú štruktúru a mimoriadny lesk. Už od nepamäti bol veľmi cennou komoditou a to platí dodnes.
Priadka morušová sa u nás začala pestovať koncom 17. storočia. Najväčší rozmach hodvábníctva sa dosiahol za panovania Márie Terézie a hodvábnictvo bolo rozšírené okrem Abovsko-Turnianskej župy tiež v Nitrianskej a Bratislavskej. V Uhorsku malo hodvábníctvo staré tradície, lebo v Európe bolo Uhorsko tretím najväčším výrobcom hodvábnej suroviny a piatym vo svete. Rozvoj hodvábnictva vo svete sa viazal v minulosti s menami, ako napr.: Louis Pasteur (1822 – 1895).
Infekčná choroba

Infekčná choroba (iné názvy: nákazlivá choroba, infekčné ochorenie, chytľavá choroba, trochu nepresne: infekcia) je ochorenie spôsobené rôznymi mikroorganizmami.
Po vniknutí choroboplodných zárodkov do organizmu sa po inkubačnom čase, ktorý je pre jednotlivé infekčné choroby rôzny, prejaví vlastná choroba. Po jej prekonaní vzniká obyčajne krátkodobá alebo celoživotná odolnosť, imunita.
Infekčné choroby sa môžu vyskytnúť ojedinele (sporadicky) alebo hromadne (epidemicky). Výskyt niektorých infekčných chorôb je viazaný na určité oblasti (endemický výskyt).
Väčšina infekčných chorôb podlieha hláseniu.
Chronický únavový syndróm

Chronický únavový syndróm (angl. "chronic fatigue syndrome", skr. CFS; iné názvy: (benigná) myalgická encefalomyelitída, myalgická encefalopatia, skr. ME, chronický únavový (a) imunitnodysfunkčný syndróm/syndróm chronickej únavy a imunitnej dysfunkcie, angl. Chronic fatigue immune dysfunction syndrome, skr. CFIDS) je porucha, pri ktorej sa postihnutý cíti bez zjavnej príčiny stále vyčerpaný, sťažuje sa na bolesti hlavy, kĺbov i krku. Príčina syndrómu nie je jasná, za najpravdepodobnejšiu sa v súčasnosti považuje oslabenie imunitného systému vplyvom zhoršeného životného prostredia (napr. dlhodobým vystavením chronickému stresu, pôsobeniu chemických látok alebo skrytou neznámou infekciou). Čiastočné synonymum, spravidla trochu širší pojem, je postvirálny únavový syndróm (post-viral fatigue syndrome).
Príznaky.
Pre syndróm sú typické dlhé obdobia letargie, obvykle po epizóde pripomínajúcej virózu. Pacienti majú aj bolesti hlavy, svalov a zväčšené lymfatické uzliny. Príznaky sa väčšinou zhoršujú po námahe.
Diagnóza.
Žiadnu jednoznačnú príčinu tejto choroby sa zatiaľ nepodarilo určiť a diagnóza je ťažká i z toho dôvodu, že k dispozícii nie sú žiadne spoľahlivé vyšetrovacie metódy. U niektorých pacientov sa ako následná komplikácia objavuje napríklad depresia.
Liečba.
Základom je vylúčenie iného závažného ochorenia, otravy na pracovisku či v mieste bydliska. Významnou súčasťou liečby je tiež odstránenie čo najväčšieho množstva stresujúcich faktorov, ochrana pred infekciou, úprava stravovania a podávanie vitamínov. Nevyhnutnou súčasťou je i psychoterapia.
Józef Hoene-Wroński

Józef Maria Hoene-Wroński (* 24. august 1776, Wolsztyn, Poľsko – † 9. august 1853, Neuilly-sur-Seine, Paríž, Francúzsko) bol poľský filozof a matematik. Vo filozofii patril k predstaviteľom mesianizmu, v matematike sa zaoberal najmä riešením diferenciálnych rovníc.
Ramones (album)

Ramones je názov debutového albumu americkej kapely Ramones označovaný ako jedna z prvých punkových nahrávok.
V roku 2003 bol tento album časopisom "Rolling Stone" zaradený na 33. miesto zoznamu najlepších albumov všetkých čias.
Syndróm akútnej infekcie HIV

Syndróm akútnej infekcie HIV je prvá fáza choroby AIDS; príznaky sa dostavia ihneď po infekcii. Postihnutí majú horúčku, zdurené lymfatické uzliny, bolesti v krku, bolesti hlavy a svalov. Príznaky ustúpia asi po troch týždňoch.
Robert Hofstadter

Robert Hofstadter (* 5. február 1915, New York, New York, USA – † 17. november 1990, Stanford, Kalifornia) bol americký fyzik.
V roku 1961 získal Nobelovu cenu (spolu s R. L. Mössbauerom) za štúdium štruktúry nukleónov pomocou rozptylu elektrónov na atómových jadrách.
Hohenzollernovci

Hohenzollernovci sú šľachtický rod a nemecká dynastia doložená od 11. stor. (grófstvo Zollern vo Švábsku). V 13. stor. sa rozdelili na švábsku (po ďalšom rozdelení vládla v Rumunsku ako Hohenzollernovci-Sigmaringerovci) a franskú vetvu (Brandenbursko, Prusko), ktorej príslušníci sa stali nemeckými cisármi (Viliam I., Fridrich III., Viliam II.).
Chrám

Chrám je budova určená na bohoslužby.
"Chrám" je neutrálne pomenovanie používané bez ohľadu na to, ktorej cirkvi alebo náboženstvu budova patrí.
V minulosti chrámy vznikali na svätých miestach ako svätyne "rukou urobené". Najprv išlo o ohradenie pozemku kameňmi, ktoré znamenalo azyl. Na týchto miestach sa súdilo, a preto museli byť nejako prevzatí do ochrany tí, ktorých vina sa ešte nedokázala.
Chrám bol vyznačený posvätným predmetom alebo predmetmi. Mohol to byť kameň, ktorý sám osebe je obydlím boha. Časté je aj spodobenie pohlavného údu, ak je božstvo mužské. Najčastejšie však ide o rôzne stavby. Väčšinou sa tu rozlišuje trojaký stupeň svätosti: presväto - sväto - posvätno.
Názov chrámu mohol byť privlastňujúci (chrám Hospodinov alebo Baalov), mohol však tiež vyjadrovať význam chrámu vo svetovom meradle (tak sumerský chrám "Dom základu neba a zeme"). Niekedy názov vyznačoval funkciu, význam chrámu pre prosebníka - napr. babylonský "Dom pozdvihnutia hlavy" = odpustenia hriechov. Po svete je viacero "pupkov Zeme". Znamená to nielen stred, ale aj miesto, kde bolo dieťa spojené s telom matky. Teda odkiaľ prúdi život.
Špecifické náboženské smery mávajú aj špecifická označenie pre svoje chrámy:
Na označenie gréckokatolíckeho a pravoslávneho chrámu, sa používa aj slovo cerkev.
Okrem toho existujú ešte termíny upresňujúce význam chrámu (v kresťanstve sú to katedrála, bazilika a bazilika minor).
Ladislav Hohoš (filozof)

Doc. PhDr. Ladislav Hohoš, CSc. (* 7. novembra 1948) je slovenský neomarxistický filozof a futurológ. Predmetom jeho záujmu sú otázky sociálnej filozofie a vedeckotechnického vývinu. Je zakladajúcim členom a predsedom slovenskej "Futurologickej spoločnosti" (od roku 2010) a zakladajúcim členom spoločnosti "Network for Critical Studies of Global Capitalism" (2011).
Otvorene kritizuje liberalizmus a kapitalizmus (voľný trh), pričom podporuje myšlienky sociálnodemokratických (socialistických) a komunistických alternatív tohto spoločenského a ekonomického systému.
Štúdium a vedecká kariéra.
V rokoch 1963 – 1967 študoval na Gymnáziu Novohradská v Bratislave. V rokoch 1967 – 1973 absolvoval štúdium na Filozofickej fakulte Univerzity Komenského v Bratislave (FiF UK) v dvojodbore filozofia – anglistika (Mgr.). V roku 1973 nastúpil ako interný vedecký ašpirant na Katedru marxisticko-leniniskej filozofie FiF UK, kde v roku 1975 získal pozíciu odborného asistenta. Rigorózne konanie absolvoval v roku 1976 (PhDr.) a dizertáciu obhájil v roku 1981 (CSc.). Za docenta bol vymenovaný roku 1987 v odbore filozofia. Momentálne pôsobí ako docent na Katedre filozofie FiF UK, kde vyučuje sociálnu a politickú filozofiu.
Ladislav Holata

Ladislav Holata (* 27. november 1932, Kouty† 11. apríl 2007, Bratislava) bol slovenský filozof českého pôvodu, ktorého predmetom záujmu bola sociálna filozofia.
Zaslúžil sa o vydanie "Antológie z diel filozofov" a založenie edície "Filozofické odkazy".
Chrbát ruky

Chrbát ruky (záprstie) je vonkajšia časť ruky od zápästia po prsty, opak: dlaň ruky.
Christianizácia (šírenie kresťanstva)

Christianizácia alebo kristianizácia môže byť:
Christianizácia v užšom zmysle sa uskutočňovala najmä misiami alebo prijatím kresťanstva z politických príčin alebo násilnými akciami (vojenské výpravy atď.).
Christológia

Christológia alebo kristológia (z gréckeho χριστός "christos" pomazaný + λόγος "logos" slovo, reč, náuka) je jedným z odvetví kresťanskej dogmatickej teológie, ktoré sa zaoberá osobou Ježiša Krista a jej teologickým významom. Christológia skúma vzťah Ježiša a Boha, cirkvi a jednotlivého kresťana.
Chalcedonský koncil.
Väčšina kresťanov prijíma tvrdenie Chalcedonského koncilu z roku 451, že osoba Ježiša Krista pozostáva z oboch prirodzeností, Božskej i ľudskej, nezmiešane, nezameniteľne, nerozdelene a neoddelene..
Bludy proti božstvu Ježiša Krista.
Názory odchylné od chalcedonského koncilu považuje väčšina kresťanov za bludy proti božstvu Ježiša Krista.
Ide najmä o bludy:
Holizmus

Holizmus (z gréckeho "holos" = celok) je filozofia celostnosti. Tento myšlienkový smer z 20. storočia zdôrazňuje prioritu
celku pred časťou. Holizmus sa rozšíril najmä v biológii. Vznikol ako reakcia na redukcionizmus a analytické postupy empirických vied.
Hlavný význam holizmu stručne vystihol Aristoteles v diele "Metafyzika" ""Celok je viac než súhrn jeho častí."“
Termín holizmus prvýkrát použil juhoafrický politik Jan Smuts v roku 1926. Opakom holizmu je merizmus. Holistické teórie sa používajú pre prognózy milénií.
Je to všeobecná teória výkladu a objasnenia; program celostnej interpretácie teórií, v ktorých rámci význam (teoretických) pojmov jednej teórie zostáva usúvzťažnený s ostatnými teóriami ako aj s podmienkami ich empirického overovania.
V súčasnosti sa holistické nazeranie na svet uplatňuje aj v oblasti liečenia a zdravého životného štýlu. Hlavne liečitelia, zaoberajúci sa alternatívnou medicínou využívajú tento princíp pri liečení svojich pacientov. Presadzujú teóriu, že ak sa chce človek z choroby skutočne vyliečiť, musí pracovať na troch stupňoch ľudskej existencie: duša, myseľ a telo, pretože každá choroba má pôvod v psychike. Nie je dôležité, na ktorom stupni pacient s liečbou začne, no časom sa pod vplyvom holistického nazerania na svoje zdravie prepracuje aj k ostatným dvom stupňom. Holistický prístup k liečbe spomína v mnohých svojich knihách aj Louise L. Hay, ktorá tento princíp využíva už dlhé roky a dokázala ním pomôcť mnohým ľuďom, no predovšetkým sebe.
Chróma

Chróma (gr.) je vlastnosť zrakového vnemu, na základe ktorej možno posúdiť, aké množstvo čistého pestrého svetla sa na ňom zúčastňuje bez ohľadu na množstvo nepestrého svetla.
Chronoskop

Chronoskop je prístroj na meranie veľmi krátkych časových úsekov, napríklad reakčného času. Od chronografu sa odlišuje (iba) tým, že časové okamihy nezaznamenáva trvalými značkami.
Holocén

Holocén (iné názvy mladšie štvrtohory, postglaciál, poľadová doba; zastarano "alúvium, mladšie náplavy"; v nordickom a britskom systéme zaľadnenia interglaciál flandr) je najmladšia časť kvartéru, ktorá trvá dodnes. 
Datovanie.
Holocén zahŕňa posledných cca 11 600 – 11 800 rokov (= od 9600 – 9800 pred Kr.). Presnejšie datovania začiatku:
Charakteristika.
Z historického hľadiska teda zahŕňa približne polovicu neskorého paleolitu, ďalej mezolit a ďalšie obdobia až dodnes. 
Názov zaviedol I. medzinárodný geologický kongres v roku 1885.
Delenie.
Niekedy sa holocén delí na starý, stredný a mladý, ale najbežnejšie je delenie na klimatické obdobia (od najmladšieho po najstaršie):
Takéto delenie sa v posledných rokov ukázalo ako nezodpovedajúce skutočnému klimatickému vývoju (preto sa používa prakticky už len v severnej Európe, kde aj vzniklo), ale iné podobne jednoduché delenie zatiaľ neexistuje.
Edwin Bissell Holt

Edwin Bissell Holt (* 21. august 1873 – † 25. január 1946) bol americký filozof, predstaviteľ neorealizmu, profesor Princetonskej univerzity (1926-1936). Nadväzoval na učenie E. Macha, W. Jamesa a J. B. Watsona.
Podľa Holta je chybou materializmu a idealizmu snaha obmedziť bytie jednou zo substancií; chybou dualizmu je zasa nemožnosť vysvetliť, akým spôsobom môže vedomie reprodukovať materiálny svet, stojaci proti nemu. Holt v protiklade k týmto smerom zastáva stanovisko neutrálneho monizmu, podľa ktorého bytie nemá ani materiálnu, ani ideálnu povahu, ale je to súbor neutrálnych elementov, ktoré v závislosti od situácie, t. j. tej súvislosti, do ktorej vstupujú, nadobúdajú buď fyzikálny alebo psychický význam.
Vstupujúc do vedomia, stávajú sa tieto neutrálne elementy myšlienkami. Možnosť adekvátneho poznania je zabezpečená zhodou ontologickej povahy psychických i fyzikálnych elementov.
Domáca stránka

Domáca stránka (iné názvy: domovská stránka, zriedkavo: vlastná stránka; ) môže byť:
V prvom, treťom a sčasti aj štvrtom význame sa používajú aj označenia hlavná stránka (angl. "main page"), úvodná stránka/štartovacia stránka (angl. "start page"), titulná stránka (angl. "front page"), stránka prvého kontaktu/vstupná stránka/pristávacia stránka (angl. "landing page") a uvítacia stránka (angl. "welcome page"). Názvy uvedené v predchádzajúcej vete, a takisto názov vlastná stránka, môžu mať podľa okolností aj rôzne iné (spravidla všeobecné) významy.
Leave Home

Leave Home je druhý album americkej punkovej kapely Ramones.
Chun-mee

Chun-mee je čínsky veľmi kvalitný zelený čaj z dobre zvinutých listov dlhého drôtikovitého tvaru.
Churban

Churban (hebr. חורבן) je dosl. "skaza, zničenie"; špecificky vo vzťahu k zničeniu Jeruzalemského chrámu. Termínom "churban" sa označujú dve veľké katastrofy židovských náboženských a národných dejín, známe ako "Churban bajit rišon" (Zničenie prvého Chrámu) roku 586 pred Kr. a "Churban bajit šeni" (Zničenie druhého Chrámu) roku 70 po Kr. Podľa tradície došlo k obidvom nešťastiam 9. dňa židovského mesiaca av.
Niektorí židovskí myslitelia týmto termínom označujú aj skazu európskych židovských komunít počas druhej svetovej vojny (holokaust), iní takéto spojenie odmietajú.
Hominizácia

Hominizácia je proces poľudšťovania, t. j. formovania rodu Homo. Začal sa v období treťohôr u hominoidov a bol dovŕšený vývojom jednotlivých druhov rodu Homo v období paleolitu.
Chuť (zmysel)

Chuť je telesný zmysel, prostredníctvom ktorého niektoré živočíchy vnímajú chemické látky v rozpustenej podobe. Chuť je aj vlastnosť látok vnímaná týmto zmyslom. 
Chuť človeka.
Rozlišujeme päť základných chutí: sladkú, kyslú, horkú, slanú a umami.
Sladkú vnímame najmä na hrote jazyka, kyslú a slanú po stranách a horkú pri koreni jazyka. /Teória o rozložení vnemu chuti na jazyku je už neplatná/ Cez chuťovú dráhu sa zapojuje aj reflexné vylučovanie slín. Analyzátorom sú chuťové bunky, ktoré vytvárajú chuťové poháriky (caliculi gustatorii) v epiteli ústnej dutiny na jazyku, mäkkom podnebí a v hornej časti hltana a na zadnej strane hrtanovej príchlopky (epiglotis). Oblasť pre príjmanie najčistejších a najintenzívnejších chuťových vnemov – regio gustatoria, je na sliznici jazyka, kde sa nachádzajú ohradené papily/hradené bradavky (papillae valatae) a hubovité papily/bradavky (papillae fungiformes). 
Najviac chuťových pohárikov je po stranách, na hrote a pri koreni jazyka. Skladajú sa z dvojakých buniek: chuťových a podporných. Podporné bunky sú v chuťovom poháriku usporiadané ako dieliky pomaranča. Medzi ne sú vsunuté chuťové bunky. Chuťové bunky sú vretenovité s veľkým okrúhlym jadrom. Z povrchu chuťových buniek vybiehajú jemné vlásky do chuťového póru (porus gustatorius). Bazálne časti chuťových buniek vytvárajú vo vnútri chuťových pohárikov synapsie s dendritmi bipolárnych buniek, ktoré sú uložene v ganglione kolienka (ganglion geniculi) a v gangliách IX. a X. hlavového nervu. Chuťová dráha pokračuje do talamu a do kôry laloka.
Homo homini lupus

Homo homini lupus est alebo Homo homini lupus je latinská fráza znamenajúca „človek (je) človeku vlkom“.
Podla Hobbesa vyjadruje táto veta podstatu vzťahov, ktoré panovali medzi ľuďmi do vzniku štátu. Ako prvý ju vyslovil starorímsky básnik Plautus.
Dejinná chvíľa

Dejinná chvíľa (podľa Hyppolita Taineho) je historická situácia a literárny kontext, do ktorých autor vstupuje a ktoré ho predurčujú nie menej ako prostredie a rasa.
Chyba

Chyba môže byť:
V technike je to rozdiel medzi žiadaným a skutočným stavom alebo správaním systému alebo objektu.
Logická chyba

Logická chyba je chyba podmienená nesprávnym postupom myslenia pri usudzovaní.
Homo sapiens sapiens

Homo sapiens sapiens (slovenské ekvivalenty (najmä) pre význam a) pozri v článku človek rozumný (moderný človek)) môže byť:
Referencie.
Pozri v článku človek rozumný (moderný človek).
Rocket to Russia

Rocket to Russia je názov tretieho albumu americkej punkovej kapely Ramones, posledný s bubeníkom Tommy Ramoneom. Album mimo hitov ako "Sheena Is a Punk Rocker" a "Teenage Lobotomy" zahrňuje takisto poctu surf rocku napríklad piesňou "Surfin' Bird", pôvodne od skupiny The Thrashmen.
Homofónia

Homofónia je kompozičný postup, pri ktorom jeden hlas prednáša hlavnú melódiu a ostatné ho spravidla akordicky dopĺňajú. Jeho opakom je polyfónia.
Homogénnosť priestoru

Homogénnosť priestoru je skutočnosť, že všetky miesta v priestore sú navzájom rovnocenné.
Homogénnosť

Homogénnosť alebo homogenita alebo rovnorodosť alebo súrodosť alebo jednoliatosť je rovnomernosť štruktúry niečoho, matie rovnakých vlastností v každej svojej časti, zloženosť z častí rovnakého druhu. Opakom je heterogénnosť.
Napríklad homogénny materiál je materiál bez prímesí, trhlín a dutín.
Homoiomerie

Homoiomerie (gr.) sú rovnorodé častice - podľa Anaxagora posledné častice, z ktorých sa skladá látka. Homoiomerie sú večné, nezničiteľné, nemenné a na rozdiel od Demokritových atómov, ktoré sú bez kvalít, sú rovnako ako veci nekonečne kvalitatívne rozmanité.
Pojem homoiomerií pochádza od Aristotela, ktorý ho používa pri reprodukcii hlavných Anaxagorových filozofických myšlienok.
Homomorfia

Homomorfia je rovnakotvarosť, čiastočná zhodnosť štruktúry abstraktného (napr. matematického) alebo konkrétneho objektu. Pojem homomorfie vznikol v matematike a získal sa oslabením definície pojmu izomorfie. V prípade homomorfie existuje jednoznačné zobrazenie nejakej množiny v inej množine, t. j. každému prvku Ża množiny ŻM je priradený prvok Ża' množiny ŻM' , hoci každému prvku Ża' z ŻM' nezodpovedá prvok Ża z ŻM. Homomorfia je v porovnaní s izomorfiou všeobecnejší prípad. Namiesto štrukturnej zhody v matematickom zmysle ide tu len o štruktúrnu podobnosť, resp. štruktúrnu analógiu. Homomorfický vzťah umožňuje skúmať zložitú oblasť skutočnosti na modeli jednoduchšej, homomorfnej oblasti.
Homomorfizmus

Homomorfizmus môže byť:
Homonymita

Homonymita alebo homonymia (gr.) môže byť:
Homonymný

Homonymný (gr.) je rovnomenný. Vlastnosť slov, ktoré majú dva alebo viac významov. Ak sa také slová použijú v tej istej logickej súvislosti s dvoma rôznymi významami, hovoríme o ekvivokácii.
Jacobus de Voragine

Jacobus de Voragine, alebo "Jacobus a Voragine" alebo "Jacobus da Voragine" (* 1228, Varazze – † 13. júl alebo 14. júl 1298, Janov) bol taliansky hagiograf a historik.
V roku 1240 vstúpil do dominikánskeho rádu, azda v Janove, neskôr pôsobil ako lombardský provinciál svojho rádu, od roku 1292 bol arcibiskupom janovským.
Jeho literárna činnosť vyplývala z jeho cirkevného postavenia a bola zameraná čisto prakticky, preto písal prostou latinčinou.
Lesniansky potok

Lesniansky potok je potok v Spišskej Magure, v západnej časti okresu Stará Ľubovňa. Je to ľavostranný prítok Lipníka a má dĺžku 10 km. 
Pramení neďaleko Toporeckého sedla v nadmorskej výške okolo 825 m n. m. Tečie výhradne severným smerom cez podcelok Veterný vrch. Z prítokov vyniká ľavostranný Zadný potok a pravostranné Vápenník (575,1 m n. m.) a Hutník. Do Lipníka sa vlieva pri obci Haligovce v nadmorskej výške cca 495 m n. m. Preteká cez Veľkú Lesnú, osadu Dox a Haligovce.
Iatrochémia

Iatrochémia je konečné obdobie alchýmie, v ktorom sa venovala pozornosť predovšetkým
príprave liekov.
Honoriát

Honoriát (lat.) je inteligent nešľachtického pôvodu v Uhorsku.